אליה אטקינסון – ויקיפדיה
אליה אטקינסון
שחיינית ג'מייקנית
אליה שייני אטקינסון (באנגלית: Alia Shanee Atkinson; נולדה ב-11 בדצמבר 1988) היא שחיינית ג'מייקנית, המתמחה בסגנון חזה. השתתפה ב-4 אולימפיאדות (אתונה 2004, בייג'ינג 2008, לונדון 2012 וריו דה ז'ניירו 2016) סגנית אלופת העולם (קאזאן 2015) במשחה ל-50 מטר חזה, פעמיים ברציפות אלופת העולם בבריכת 25 מטר (דוחה 2014 ווינדזור 2016) במשחה ל-100 מטר חזה ושיאנית העולם הנוכחית (2018) בבריכת 25 מטר, במשחים ל-50 מטר חזה ול-100 מטר חזה. היא מחזיקה ב-18 שיאים ג'מייקנים בשחייה (8 בבריכה אולימפית ו-10 בבריכת 25 מטר).
אליה שייני אטקינסון
Alia Shanee Atkinson
אליה אטקינסון, סנטה קלרה 2012
11 בדצמבר 1988 (בת 30)
מחוז סנט אנדרו, ג'מייקה
71 ק"ג (נכון ל־2016)
סגנון חזה, סגנון מעורב אישי, סגנון חופשי
50 מטר חזה: 28.64 שניות, שיא עולם (2016)
100 מטר חזה: 1:02.36 שניות, שיא עולם (2014, 2016)
מתחרה עבור ג'מייקה ג'מייקה
קאזאן 2015 50 מטר חזה
קאזאן 2015 100 מטר חזה
דוחה 2014 100 מטר חזה
וינדזור 2016 100 מטר חזה
האנגג'ואו 2018 50 מטר חזה
איסטנבול 2012 50 מטר חזה
איסטנבול 2012 100 מטר חזה
דוחה 2014 50 מטר חזה
וינדזור 2016 50 מטר חזה
וינדזור 2016 100 מטר מעורב אישי
גלאזגו 2014 50 מטר חזה
גולד קואוסט 2018 50 מטר חזה
גלאזגו 2014 100 מטר חזה
גוודלחרה 2011 200 מטר מעורב אישי
טורונטו 2015 100 מטר חזה
1.3.1 מקום רביעי באולימפיאדה
1.5.1 אלופת עולם ושיאנית עולם (בריכת 25 מטר)
1.6.1 סגנית אלופת העולם
אטקינסון נולדה במחוז סנט אדרו. היא למדה והתאמנה בשחייה באוניברסיטת טקסס A&M.
באולימפיאדת אתונה (2004) סיימה אטקינסון במקום 32 במשחה ל-100 מטר חזה בתוצאה של 1:12.53 דקות ובמקום 44 במשחה ל-50 מטר חופשי בתוצאה של 27.21 שניות.
באולימפיאדת בייג'ינג (2008) סיימה אטקינסון במקום 25 במשחה ל-200 מטר חזה בתוצאה של 2:29.53 דקות.
מקום רביעי באולימפיאדהעריכה
באולימפיאדת לונדון (2012) סיימה אטקינסון במקום רביעי במשחה ל-100 מטר חזה בתוצאה של 1:06.93 דקות. בשלב חצי הגמר היא סיימה במקום 8 עם עוד שחיינית ונאלצה לשחות נגדה שוב (Swim-Off) על מנת לקבוע את העולה לשלב הגמר, היא ניצחה בתוצאה של 1:06.79 דקות. נוסף לכך, היא סיימה במקום 27 במשחה ל-200 מטר חזה בתוצאה של 2:28.77 דקות ובמקום 37 במשחה ל-50 מטר חופשי בתוצאה של 25.98 שניות.
באליפות העולם (בריכת 25 מטר) שנערכה באיסטנבול, טורקיה בדצמבר אותה שנה זכתה אטקינסון בשתי מדליות כסף, במשחה ל-50 מטר חזה בתוצאה של 29.67 שניות, אחרי רותה מיילוטיטה מליטא שקבעה שיא אליפות חדש של 29.44 שניות ולפני שרה קאצוליס מאוסטרליה (29.94 שניות) ובמשחה ל-100 מטר חזה בתוצאה של 1:03.80 דקות, אחרי רותה מיילוטיטה שקבעה שיא אליפות חדש נוסף של 1:03.52 דקות ולפני ריקה מילר פדרסן מדנמרק (1:04.05 דקות חזה).
באליפות העולם שנערכה בברצלונה, ספרד בשנת 2013 סיימה אטקינסון במקום תשיעי במשחה ל-100 מטר חזה בתוצאה של 1:07.63 דקות, במקום 12 במשחה ל-50 מטר חזה בתוצאה של 31.27 שניות ובמקום 22 במשחה ל-200 מטר חזה בתוצאה של 2:31.49 דקות.
אלופת עולם ושיאנית עולם (בריכת 25 מטר)עריכה
באליפות העולם (בריכת 25 מטר) שנערכה בדוחה, קטר בדצמבר 2014 זכתה אטקינסון בשתי מדליות, זהב וכסף. מדליית זהב, במשחה ל-100 מטר חזה בהשוואת שיא העולם של רותה מיילוטיטה (1:02.36 דקות), לפני מיילוטיטה (1:02.46 דקות) ומוניק ניהאוס מהולנד (1:04.03 דקות) ומדליית כסף, במשחה ל-50 מטר חזה בתוצאה של 28.91 שניות, אחרי רותה מיילוטיטה (28.84 שניות) ולפני מוניק ניהאוס (29.64 שניות).
סגנית אלופת העולםעריכה
במשחקים הפאן אמריקאיים שנערכה בטורונטו, קנדה בתחילת יולי 2015 זכתה אטקינסון במדליית כסף, במשחה ל-100 מטר חזה בתוצאה של 1:06.59 דקות, אחרי קייטי מיילי מארצות הברית (1:06.26 דקות). שבועיים אלחר מכן, באליפות העולם שנערכה בקאזאן, רוסיה בסוף יולי אוהת שנה היא זכתה בשתי מדליות, כסף וארד. מדליית כסף, במשחה ל-50 מטר חזה בתוצאה של 30.11 שניות, אחרי יני יוהנסון משוודיה (30.05 שניות) ולפני יוליה יפימובה מרוסיה (30.13 שניות) ומדליית ארד במשחה ל-100 מטר חזה בתוצאה של 1:06.42 דקות, אחרי יוליה יפימובה (1:05.66 דקות) ורותה מיילוטיטה מליטא (1:06.36 דקות).
באולימפיאדת ריו דה ז'ניירו (2016) סיימה אטקינסון במקום שמיני במשחה ל-100 מטר חזה בתוצאה של 1:08.10 דקות. בשלב חצי הגמר היא קבעה תוצאה 1:06.52 דקות ועלתה מהמקום החמישי. שבועיים לאחר מכן, בתחרות שנערכה בבריכת 25 מטר בשארטר, צרפת היא השוותה את שיאה העולמי במשחה ל-100 מטר חזה (1:02.36 דקות).
במסגרת סבב הגביע העולמי בתחרות שנערכה בטוקיו, יפן ב-26 באוקטובר אותה שנה היא קבעה במשחה ל-50 מטר חזה שיא עולם חדש של 28.64 שניות, שיפור לשיר בן ה-7 שנים של ג'סיקה הארדי מארצות הברית (28.80 שניות).
באליפות העולם (בריכת 25 מטר) שנערכה בוינדזור, אונטריו, קנדה בדצמבר 2016 זכתה אטקינסון ב-3 מדליות, אחת מכל סוג. מדליית זהב, במשחה ל-100 מטר חזה בתוצאה של 1:03.03 דקות, לפני לילי קינג (1:03.35 דקות) ומולי האניס (1:03.89 דקות), שתיהן מארצות הברית ובכך הגנה על תוארה, מדליית כסף, במשחה ל-50 מטר חזה בתוצאה של 29.11 שניות, אחרי לילי קינג (28.92 שניות) ולפני מולי האניס (29.58 שניות) ומדליית ארד, במשחה ל-100 מטר מעורב אישי בתוצאה של 58.04 שניות, אחרי קטינקה הוסו מהונגריה (57.24 שניות) ואמילי סיבום מאוסטרליה (57.97 שניות).
באליפות העולם (בריכת 25 מטר) שנערכה בהאנגג'ואו, הרפובליקה העממית של סין בדצמבר 2018 זכתה אטקינסון במדליית זהב במשחה ל-50 מטר חזה בתוצאה של 29.05 שניות, לפני רותה מיילוטיטה (29.38 שניות) ומרטינה קררו מאיטליה (29.59 שניות).
50 מטר חזה: 30.11 שניות (2015)
100 מטר חזה: 1:05.93 דקות (2015)
200 מטר חזה: 2:25.48 דקות (2014)
50 מטר חזה: 28.56 שניות, שיא עולם (2018)
מדיה וקבצים בנושא אליה אטקינסון בוויקישיתוף
אליה אטקינסון, באתר הוועד האולימפי הבינלאומי
אליה אטקינסון, באתר Sports-Reference
אליה אטקינסון, באתר Swimrankings
אליה אטקינסון, באתר SwimSwam
אוחזר מתוך "https://he.wikipedia.org/w/index.php?title=אליה_אטקינסון&oldid=25461608"
נערך לאחרונה ב־10 במאי 2019, בשעה 15:31